CELEX: 32017D2223
Language: bg
Date: 2017-11-30 00:00:00
Title: Решение за изпълнение (ЕС, Евратом) 2017/2223 на Комисията от 30 ноември 2017 година за изменение на Решение 90/177/Евратом, ЕИО за разрешаване на Белгия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС (нотифицирано под номер С(2017) 7860)

2.12.2017   
               
               
                  BG
               
               
                  Официален вестник на Европейския съюз
               
               
                  L 318/35
               
            РЕШЕНИЕ ЗА ИЗПЪЛНЕНИЕ (ЕС, Евратом) 2017/2223 НА КОМИСИЯТА
      от 30 ноември 2017 година
      за изменение на Решение 90/177/Евратом, ЕИО за разрешаване на Белгия да не отчита някои категории трансакции и да използва някои приблизителни разчети при изчисляването на базата за собствените ресурси от ДДС
      
         
            (нотифицирано под номер С(2017) 7860)
         
      
      (само текстовете на нидерландски и на френски език са автентични)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Договора за създаване на Европейската общност за атомна енергия,
      като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
      след консултация с Консултативния комитет по собствените ресурси,
      като има предвид, че:
      
                  (1)
               
               
                  Съгласно член 371 от Директива 2006/112/ЕО на Съвета (2) Белгия може, в съответствие с условията, прилагани в тази държава членка на 1 януари 1978 г., да продължи да освобождава от данък сделките, изброени в част Б от приложение X към посочената директива. В съответствие с посочения член тези сделки трябва да бъдат взети предвид при определянето на базата за собствените ресурси от данък добавена стойност (ДДС).
               
            
                  (2)
               
               
                  С Решение 90/177/Евратом, ЕИО на Комисията (3) на Белгия бе разрешено да използва приблизителни разчети за сделките, посочени в точки 11 и 12 от част Б от приложение X към Директива 2006/112/ЕО във връзка с въздухоплавателни средства и бойни кораби.
               
            
                  (3)
               
               
                  Разрешенията, предоставени на Белгия за сделките, посочени в точки 11 и 12 от част Б от приложение X към Директива 2006/112/ЕО, не са ограничени във времето. От съображения за прозрачност и правна сигурност е целесъобразно прилагането на тези разрешения да бъде ограничено във времето.
               
            
                  (4)
               
               
                  Следователно Решение 90/177/Евратом, EИО следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      В член 2 от Решение № 90/177/Евратом, ЕИО точки 5 и 6 се заменят със следното:
      
         
                     „5.
                  
                  
                     до 31 декември 2020 г. доставката, модификацията, ремонта, поддръжката, чартирането и наемането на въздухоплавателни средства, използвани от държавни институции, включително на оборудването, вложено или използвано в тези въздухоплавателни средства (точка 11 от част Б от приложение X към Директива 2006/112/ЕО на Съвета (*1);
                  
               
                     6.
                  
                  
                     до 31 декември 2020 г. доставката, модификацията, ремонта, поддръжката, фрахтоването и наемането на бойни кораби (точка 12 от част Б от приложение X към Директива 2006/112/ЕО).
                  
               
      Член 2
      Адресат на настоящото решение е Кралство Белгия.
      
         Съставено в Брюксел на 30 ноември 2017 година.
         
            
               За Комисията
            
            Günther OETTINGER
            
               Член на Комисията
            
         
      
      
         (1)  ОВ L 155, 7.6.1989 г., стр. 9.
      
         (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
      
         (3)  Решение 90/177/Евратом, ЕИО на Комисията от 23 март 1990 г. за разрешаване на Белгия да не отчита някои категории сделки и да използва някои приблизителни разчети при изчисляването на базата за собствените ресурси от ДДС (ОВ L 99, 19.4.1990 г., стр. 24).